b'\n_START_ARTICLE_\nConcertul pentru pian nr. 1 (Beethoven)\n_START_PARAGRAPH_\nConcertul pentru pian nr. 1 \xc3\xaen Do major, Op. 15, al lui Ludwig van Beethoven a fost compus \xc3\xaentre 1796 \xc8\x99i 1797. Dedicat elevei sale, Contesa Anna Louise Barbara Keglevi\xc4\x87, a avut premiera la Praga \xc3\xaen 1798, cu Beethoven \xc3\xaen calitate de solist._NEWLINE_De\xc8\x99i este primul concert pentru pian publicat al lui Beethoven, a fost de fapt a treia sa tentativ\xc4\x83 de a compune un concert, dup\xc4\x83 un concert pentru pian \xc3\xaen Mi bemol major nepublicat (a nu se confunda cu Concertul pentru pian nr. 5 "Imperialul" al lui Beethoven, \xc8\x99i el compus \xc3\xaen Mi bemol major) \xc8\x99i Concertul pentru pian nr. 2, publicat dup\xc4\x83 Concertul \xc3\xaen Do major (1801) dar compus cu aproape zece ani \xc3\xaenainte.\n_START_SECTION_\nI. Allegro con brio\n_START_PARAGRAPH_\nPrima parte este \xc3\xaen form\xc4\x83 de sonat\xc4\x83 la care sunt ad\xc4\x83ugate o introducere orchestral\xc4\x83, o caden\xc8\x9b\xc4\x83 \xc8\x99i o cod\xc4\x83. Are o tem\xc4\x83 principal\xc4\x83 repetat\xc4\x83 de mai multe ori precum \xc8\x99i c\xc3\xa2teva teme subordonate. Introducerea orchestral\xc4\x83 \xc3\xae\xc8\x99i schimb\xc4\x83 tonalitatea de c\xc3\xa2teva ori dar a doua introducere este \xc3\xaen principal \xc3\xaen Sol major. Dezvoltarea \xc3\xaencepe \xc3\xaen Mi bemol major \xc8\x99i este apoi modulat\xc4\x83 \xc3\xaen Do minor, care se \xc3\xaencheie cu glissando la octav\xc4\x83. Recapitularea este \xc3\xaen tonalitatea Do major._NEWLINE_Sunt trei op\xc8\x9biuni pentru caden\xc8\x9b\xc4\x83 \xc3\xaen aceast\xc4\x83 parte, toate trei variind \xc3\xaen durat\xc4\x83 \xc8\x99i dificultate \xc8\x99i toate trei \xc3\xaencheindu-se cu triluri. Coda este interpretat\xc4\x83 doar de orchestr\xc4\x83. Interpretarea acestei p\xc4\x83r\xc8\x9bi dureaz\xc4\x83 \xc3\xaentre 16 \xc8\x99i 18 minute.\n_START_SECTION_\nII. Largo\n_START_PARAGRAPH_\nA doua parte este \xc3\xaen tonalitatea La bemol major, o relativ\xc4\x83 \xc3\xaendep\xc4\x83rtat\xc4\x83 a tonalit\xc4\x83\xc8\x9bii Do major din prima parte. Dac\xc4\x83 partea adera la forma tradi\xc8\x9bional\xc4\x83, ar fi fost \xc3\xaen Fa major, gama subdominant\xc4\x83 a lui Do major._NEWLINE_Ca \xc8\x99i \xc3\xaen majoritatea p\xc4\x83r\xc8\x9bilor lente, Largo este \xc3\xaen form\xc4\x83 tripartit\xc4\x83 (ABA). Sec\xc8\x9biunea A din introducere prezint\xc4\x83 c\xc3\xa2teva teme care sunt apoi dezvoltate \xc3\xaen sec\xc8\x9biunea median\xc4\x83 B._NEWLINE_O interpretare tipic\xc4\x83 dureaz\xc4\x83 mai mult de zece minute.\n_START_SECTION_\nIII. Rondo: Allegro scherzando\n_START_PARAGRAPH_\nUltima parte este un rondel \xc3\xaen \xc8\x99apte p\xc4\x83r\xc8\x9bi (ABACABA), o form\xc4\x83 tradi\xc8\x9bional\xc4\x83 \xc3\xaen concertele clasice. Pianul introduce tema principal\xc4\x83 care este apoi repetat\xc4\x83 de orchestr\xc4\x83. Cele dou\xc4\x83 sec\xc8\x9biuni B (teme subordonate) sunt \xc3\xaen Sol major, respectiv Do major. Sec\xc8\x9biunea median\xc4\x83 este \xc3\xaen La minor._NEWLINE_Cele dou\xc4\x83 caden\xc8\x9be scurte sunt indicate de Beethoven \xc3\xaen aceast\xc4\x83 parte, una chiar \xc3\xaenainte de ultima revenire a temei principale \xc8\x99i una chiar chiar \xc3\xaenainte de finalul p\xc4\x83r\xc8\x9bii, care se \xc3\xaencheie cu un contrast dinamic izbitor; pianul interpreteaz\xc4\x83 o melodie t\xc4\x83cut\xc4\x83 dar orchestra \xc3\xaencheie partea \xc3\xaen mod agresiv._NEWLINE_Aceast\xc4\x83 parte dureaz\xc4\x83 \xc3\xaentre opt \xc8\x99i nou\xc4\x83 minute.'